Ekuhambeni kwexesha, uJosé waba ngumphathi welinye ishishini elalimamkelisa imali eyodlula lee leyo wayeyamkela apho wayesebenza khona. Noko ke, ngo-2008, xa unyana wakhe omncinane wayeneminyaka eyi-10, eyomdala iyi-13, wayeka ukuba ngumphathi waza waphinda wanguvulindlela othe ngxi, ngoku ekunye nomfazi nabantwana bakhe. Ekubeni umrholo wakhe wawehle ngendlela ephawulekayo, kwafuneka babambisane ekugcineni iindleko ziphantsi. Xa bebonke, baqhuba izifundo ezimalunga neziyi-30 nyanga nganye. UYesu usiqinisekisa ukuba, xa sibeka uBukumkani kuqala, uYehova uya kusisikelela. (Mat. 6:33) UJosé nentsapho yakhe baye basithemba eso siqinisekiso baza bazibonela ngawabo ukuba uYehova uyayenza into ayithethileyo.